Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 1056/13/5511	Žilina, 21.4.2015
EEČ : 2-43-2039-2015

U Z N E S E N I E

Trestná vec:	obvinený XXXXX 
Trestný čin:	nezaplatenie dane podľa § 148b odsek 1, odsek 3 Trestného zákona číslo 140/1961 Zbierky zákonov v znení zákona číslo 253/2001 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
	v postavení jedného z troch samostatne konajúcich spoločníkov podnikateľského a da¨ľového subjektu XXXXX, so sídlom XXXXX, XXXXX, podal za zdaňovacie obdobia I. až III. štvrťrok 2001 daňové priznania až po zrušení registrácie subjektu na dani z pridanej hodnoty, ktoré neboli pre výkon kontroly uznané a kontrolou vykonanou správcom dane Daňovým úradom XXXXX I bolo zistené, že za II. a III. štvrťrok 2001 subjekt uskutočňoval zdaniteľné plnenia v zmysle § 13 zákona č. 289/1995 Zb. o dani z pridanej hodnoty, v znení neskorších predpisov, o čom vyhotovoval daňové doklady podľa § 15 predmetného zákona, ale po skončení toho-ktorého zdaňovacieho obdobia nepodal daňové priznanie na dani z pridanej hodnoty a daň nezaplatil do 25 dní po skončení toho-ktorého obdobia na úkor štátneho rozpočtu SR v rozsahu podľa odborného vyjadrenia znalca z odboru účtovníctvo a daňovníctvo 146.393,48 €.

lebo je nepochybné, že skutok nespáchal obvinený

Odôvodnenie:
	Na základe trestného oznámenia Daňového úradu XXXXX I vyšetrovateľ  OR PZ uznesením zo 04.01.2008 podľa § 199 ods. 1 Trestného poriadku začal trestné stíhanie a uznesením XXXXX z 24.04.2008 podľa § 206 ods. 1 Tr. por. vzniesol obvinenie XXXXX z trestného činu skrátenia dane a poistného podľa § 148 ods. 5 Trestného zákona č. 140/1961 Zb. v znení zák. č. č. 253/2001 Z.z. a uznesením zo 14.04.2009 podľa § 206 ods. 1 Tr. por. na tom istom skutkovom základe vzniesol obvinenie z trestného činu skrátenia dane a poistného podľa § 148 ods. 5 Trestného zákona č. 140/1961 Zb. v znení zák. č. č. 253/2001 Z.z. aj XXXXX, ďalšiemu z troch samostatne konajúcich spoločníkov subjektu XXXXX

	V priebehu vyšetrovania bola trestnoprávna kvalifikácia obom obvineným vyšetrovateľom zmenená na samostatné trestné činy nezaplatenia dane podľa § 148 ods. 1, 3 Trestného zákona č. 140/1961 Zb. v znení zák. č. č. 253/2001 Z.z. 
	
	XXXXX sa vyjadril  k skutku v tom smere, že jeho brat XXXXX samostatne konal v obchodných záležitostiach (vystavovanie faktúr), z ktorých následne vznikli problémy so správcom dane. Nemal dôvod, ani žiaden poznatok, že môže ísť o niečo nelegálne. Išlo o obchodovanie so subjektmi XXXXX, ktoré prebiehalo úplne mimo jeho osoby v réžii jeho brata XXXXX. 

	XXXXX sa vyjadril, že jeho brat XXXXX a tretí samostaný spoločník subjektu XXXXX nemali vôbec nič spoločné s obchodovaním so subjektmi XXXXX 

	Vo vyšetrovacom spise sa nenachádza žiadny listinný dôkaz, ani relevantný doklad podpísaný XXXXX, súvisiaci s obchodnoprávnymi vzťahmi subjektu XXXXX so sídlom Bratislava, XXXXX Práve fakturácia z týchto údajných obchodnoprávnych vzťahov bola dôvodom porušovania zákona o dani z pridanej hodnoty a v konečnom dôsledku podstatou skutku, za ktorý je vedené trestné stíhanie. V tomto smere sa k trestnej činnosti v plnom rozsahu priznal XXXXX, proti ktorému trestné stíhanie stále prebieha. 

	Podľa názoru prokurátora nie je možné vyvodzovať trestnoprávnu zodpovednosť aj voči XXXXX len na formálnom základe - postavenia samostatne konajúceho spoločníka v.o.s., ak sa navyše k totožnej trestnej činnosti v plnom rozsahu priznala iná osoba, ktorá vylúčila účasť XXXXX na protiprávnom konaní. 

	Preto bolo potrebné rozhodnúť tak, ako je uvedené vo výrokovej časti tohto uznesneia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

XXXXX
prokurátor